Twristiaeth a Lletygarwch - Cyngor Sir Ceredigion
Mae Cyngor Sir Ceredigion yn gweithio gyda'r sector twristiaeth i sicrhau eu bod yn ymwybodol o'u cyfrifoldeb cymdeithasol, sef bod cymunedau lleol yn cael eu parchu a bod ymwelwyr yn dod yn rhan o'r gymuned wrth ymweld â Cheredigion.
Cymru yn symud i lefel rhybudd sero am 6am ar 07 Awst 2021
Ar lefel rhybudd sero, mae nifer o'r gofynion cyfreithiol wedi'​u dileu mewn lleoliadau twristiaeth a lletygarwch. Bydd cynnal asesiad risg ar gyfer y coronafeirws yn parhau i fod yn ofyniad cyfreithiol i fusnesau, cyflogwyr a threfnwyr digwyddiadau a rhaid iddynt cymryd mesurau rhesymol i reoli'r risg o ran y coronafeirws.
Mae'r holl fanylion ar gael yn y Canllawiau Cyffredinol lefel rhybudd 0: canllawiau i gyflogwyr, busnesau a sefydliadau.
Dyma grynodeb o beth mae hyn yn ei olygu i Dwristaeth & Lletygarwch ar lefel rhybudd sero:
Bydd pob busnes a safle yn gallu ailagor, gan gynnwys clybiau nos.
Nid oes gofyniad cyfreithiol i gau unrhyw safle ac nid oes unrhyw gyfyngiadau cyfreithiol ar nifer y bobl sy'n cael cwrdd ag eraill, gan gynnwys mewn cartrefi preifat, mannau cyhoeddus ac mewn digwyddiadau.
Nid oes gofyniad cyfreithiol ar gyfer pellter cymdeithasol o 2m, gwasanaeth bwrdd neu rheoli mynediad a mae rhein nawr yn rhai o'r mesurau rhesymol dylai busnesau ystyried.
Mae casglu manylion ar gyfer Profi, Olrhain, Diogelu nawr yn rhai o'r mesurau rhesymol dylai busnesau ystyried.
Dyma grynodeb o'r mesurau rhesymol dylai busnesau ystyried fel rhan o'r asesiad risg:
Sicrhau awyru da;
Pan fydd modd, cymryd mesurau i sicrhau bod cwsmeriaid a staff yn gallu cadw pellter diogel oddi wrth ei gilydd ac osgoi mannau gorlawn, e.e. archebu o flaen llaw, systemau un ffordd, rheoli'r niferoedd mewn ardaloedd cyfyngedig (lifftiau, toiledau, ceginau ac ardaloedd egwyl ayyb);
Lleihau'r mannau cyffwrdd e.e. defnyddiwch Apiau;
Cynnal arferion glanhau ac hylendid trylwyr e.e. darparu hylif diheintio dwylo;
Arwyddydion clir yn eich safle.
Rhaid gwisgo gorchuddion wyneb ym mhob man cyhoeddus dan do, ac eithrio tafarndai, bwytai a chaffis a lleoliadau addysg.
Os mai prif bwrpas eich busnes yw gweini bwyd a diod (e.e. bwyty, caffi neu dafarn), nid oes gorfodaeth ar eich staff nac ar eich cwsmeriaid i wisgo gorchudd wyneb, ond dylech ystyried hynny os oes mannau cyfyng, wrth giwio, mewn lifftiau a choridorau ayyb, fel rhan o'ch asesiad risg.
Os yw'ch busnes yn un aml-bwrpas a'i fod yn gweini bwyd a diod (e.e. gwesty â bwyty, atyniad dan do â chaffi, canolfan ddigwyddiadau neu gynadledda â bwyty, sinema neu theatr â bar), rhaid i staff a chwsmeriaid wisgo gorchuddion wyneb ym mhob rhan o'ch busnes heblaw am y rhannau penodol hynny lle bydd pobl yn cael bwyta ac yfed.
Galw ar ymwelwyr i bacio prawf Covid os yn dod ar wyliau i Gymru
Mae ymwelwyr yn cael eu hannog i bacio profion llif unffordd os byddant yn dod ar wyliau i Gymru.
Mae pecynnau profi llif unffordd ar gael o bwyntiau casglu lleol. Mae rhagor o wybodaeth ar gael ar wefan Profi ac Olrhain y GIG.
Cyhoeddir rhagor o wybodaeth am achosion o amrywiolion sy'n peri pryder ar dudalen wyliadwriaeth y DU (wedi'i diweddaru'n wythnosol) a thrwy wefan Iechyd Cyhoeddus Cymru (wedi'i diweddaru ddwywaith yr wythnos – o dan y tab gwyliadwriaeth amrywiolion).
Credwn yn gryf y bydd y diwydiant twristiaeth yng Ngheredigion yn derbyn eu cyfrifoldeb cymdeithasol i ddiogelu ein cymunedau a'n hymwelwyr. Gofynnwn fod pob busnes sy'n rhan o'r diwydiant yn cymryd pob cam i sicrhau diogelwch staff, ymwelwyr a thrigolion lleol, gan ddefnyddio'r canllawiau a gyhoeddwyd gan grwpiau yn y diwydiant a Chroeso Cymru.
Dyma daflen sy'n cynnwys cyngor i ymwelwyr.
Mae olrhain cysylltiadau yn ddull hirsefydlog o reoli ymlediad clefydau heintus. Y nod yw diogelu eich iechyd a chefnogi'r gwaith sy'n mynd rhagddo i reoli lledaeniad coronafeirws. Nid mater o orfodaeth na gwyliadwriaeth yw hyn ac mae er budd diogelu iechyd pobl. Mae olrhain cysylltiadau yn rhan bwysig o'r strategaeth Profi, Olrhain, Diogelu, a fydd yn ein helpu i fyw ac i weithio ochr yn ochr â'r feirws tra bod ymchwil yn parhau i ddod o hyd i driniaethau mwy effeithiol a brechlyn. Mae'r strategaeth yn cael ei gweithredu drwy wasanaeth Profi, Olrhain, Diogelu GIG Cymru.
Canllawiau gan Lywodraeth Cymru: Cadw cofnodion o staff, cwsmeriaid ac ymwelwyr: profi, olrhain, diogelu
Dyma boster gan Lywodraeth Cymru ar gyfer busnesau lletygarwch yn cynnwys cyngor ar y canlynol:
Sut i gadw cofnodion staff, cwsmeriaid ac ymwelwyr.
Mae Croeso Cymru wedi gweithio gyda sefydliadau twristiaeth cenedlaethol eraill ar safon diwydiant i'r Deyrnas Unedig gyfan, a'r nod yw rhoi sicrwydd i ddefnyddwyr wrth i'r sector weithio tuag at ailagor. Mae'r safon 'Barod Amdani' ar gyfer y diwydiant yn golygu y gall busnesau ddangos eu bod yn cadw at ganllawiau y Llywodraeth a iechyd y cyhoedd, wedi cynnal asesiad risg COVID-19 ac wedi edrych a ydynt wedi sefydlu y prosesau gofynnol. Mae'r cynllun yn ddi-dâl ac mae ar agor i bob busnes ar draws y diwydiant.
Bydd yn rhaid i fusnes lenwi ffurflen hunan-asesiad drwy blatfform ar-lein gan gynnwys rhestr wirio yn cadarnhau ei fod wedi trefnu'r prosesau angenrheidiol er mwyn derbyn tystysgrif a'r nod 'Barod Amdani' i'w arddangos ar y safle ac ar-lein.
Ein prif neges wrth i'r diwydiant twristiaeth yng Nghymru ddechrau agor eto yw: 'Darganfod Cymru. Yn ddiogel.' Dyma frawddeg syml y gellir ei haddasu ar gyfer eich busnes neu eich ardal leol, er mwyn annog pobl i fod yn gyfrifol tra yn ymweld â Chymru. Byddwn yn parhau i rannu'r neges hon trwy gydol y tymor.
Fel rhan o'r neges rydym yn gofyn i bawb sy'n teithio o amgylch Cymru i addo i wneud y pethau bychain fydd yn gwneud gwahaniaeth mawr. I wneud addewid gyda'n gilydd i ofalu am ein gilydd, am ein gwlad ac am ein cymunedau wrth i ni ddechrau darganfod Cymru unwaith eto. Gellir llofnodi'r addewid ar Twitter.
Rydym yn gweithio ar becyn cymorth defnyddiol i'w gwneud yn haws i chi gymryd rhan yn yr ymgyrch, fydd yn cael ei rannu yn fuan. Yn y cyfamser gallwch lawrlwytho yr addewid a phoster, a phori trwy ein cynnwys ar-lein. Rhannwch eich addewid gyda ni ar ein sianelau cymdeithasol gan ddefnyddio #addo #DiogeluCymru. Diolch o galon am eich cefnogaeth gyson.
I gael syniadau am atyniadau a gweithgareddau awyr agored lleol o fewn cyrraedd hawdd i'ch llety, ewch i wefan Darganfod Ceredigion.
I gael rhagor o wybodaeth a dilyn y datblygiadau yng Ngheredigion, ewch i wefan Cyngor Sir Ceredigion.
Beth mae angen ichi ei wneud os ydych yn mynd yn sâl â COVID-19 pan fyddwch chi yma.
Gofal iechyd tra ar wyliau.
Gwybodaeth ddefnyddiol ynghylch COVID-19
Gan fod pob safle yn wahanol, dylai busnesau ddarllen pob canllaw. Mae'r hyn yn parhau i gael eu diweddaru felly gwiriwch hwy yn rheolaidd am yr wybodaeth ddiweddaraf.
Canllawiau: Diogelu Cymru: creu digwyddiadau COVID-effro
Canllawiau UKHospitality Cymru
Canllawiau ar gadw pellter cymdeithasol i bawb yng Nghymru
Pum Prif Gam
Teithio: coronafeirws - Canllawiau a Gwasanaethau
Rhestrau gwirio sy'n amlinellu'r mesurau allweddol ar gyfer Cadw Pellter Cymdeithasol, Hylendid a Chadw Cofnodion